wannaphong/clean_thaiwikipedia huggingface dataset:
# ประเทศอุซเบกิสถานในโอลิมปิกเยาวชนฤดูร้อน 2018
ประเทศอุซเบกิสถาน เข้าร่วมแข่งขันกีฬาโอลิมปิกเยาวชนฤดูร้อน ครั้งที่ 3 ค.ศ. 2018 (พ.ศ. 2561) ที่กรุงบัวโนสไอเรส ประเทศอาร์เจนตินา ระหว่างวันที่ 6-18 ตุลาคม พ.ศ. 2561 คณะกรรมการโอลิมปิกแห่งชาติอุซเบกิสถานเป็นผู้ทำหน้าที่ในการส่งนักกีฬาเข้าร่วมแข่งขันจำนวน 37 คน ใน 13 ชนิดกีฬา ผลการแข่งขันครั้งนี้ประเทศอุซเบกิสถานได้รับเหรียญรางวัลแบ่งเป็น 4 เหรียญทอง 5 เหรียญเงิน และ 5 เหรียญทองแดง รวมทั้งหมด 14 เหรียญ

 นักกีฬาที่เข้าแข่งขัน 

กีฬาชายหญิงรวมAthletics 0  0  0Boxing 0  0  0Canoeing 2  1  3Equestrian 1  0  1Gymnastics 3  3  6Karate 1  0  1Rowing  2  1  3Weightlifting 1  2  3Wrestling 2  2  4 รวม  12  9  21
# เทศบาลเมืองบางแก้ว
เทศบาลเมืองบางแก้ว เป็นเทศบาลเมืองแห่งหนึ่งที่ตั้งอยู่ในอำเภอบางพลี จังหวัดสมุทรปราการ มีอาณาเขตครอบคลุมพื้นที่ตำบลบางแก้วทั้งตำบล ในอดีตเคยเป็นพื้นที่เกษตรกรรมของชาวมอญ ต่อมาเมื่อมีการตัดถนนสามสายหลัก ได้แก่ ถนนเทพรัตน ถนนศรีนครินทร์ และถนนหนามแดง-บางพลี ทำให้ประชาชนอพยพเข้ามาตั้งถิ่นฐานกันมากขึ้น และใน พ.ศ. 2562 ได้มีการจัดตั้ง "องค์การบริหารส่วนตำบลบางแก้ว" เป็น เทศบาลเมืองบางแก้วประวัติความเป็นมาเทศบาลเมืองบางแก้ว 9-10-2562 ปัจจุบันในเขตเทศบาลมีประชากร 60,846 คน

 ประวัติ 
เทศบาลเมืองบางแก้วตั้งอยู่ห่างจากตัวอำเภอบางพลีไปประมาณ 5 กิโลเมตร ภูมิประเทศเป็นที่ราบลุ่มปากแม่น้ำเจ้าพระยา ดินเป็นดินเหนียวที่เหมาะแก่การเพาะปลูก ประชากรในเขตเทศบาลมีกลุ่มทางชาติพันธุ์ที่หลากหลาย เช่น มอญ ลาว จีน เป็นต้น การศึกษามีโรงเรียนในสังกัดเทศบาลทั้งหมด 5 แห่ง แบ่งเป็นโรงเรียนสาธิตระดับประถม 1 แห่ง และโรงเรียนสาธิตระดับอนุบาลอีก 4 แห่ง ด้านอุตสาหกรรม มีโรงงานที่ประกอบกิจการแปรรูปพลาสติกและอาหาร นอกจากนี้ เขตเทศบาลยังเป็นที่ตั้งของศูนย์การค้าเมกาบางนาสภาพทั่วไปและข้อมูลพื้นฐานเทศบาลเมืองบางแก้ว

 อาณาเขต 
เขตเทศบาลเมืองบางแก้วมีอาณาเขตติดต่อกับเขตองค์กรปกครองส่วนท้องถิ่นข้างเคียงดังต่อไปนี้
 ทิศเหนือ ติดต่อกับกรุงเทพมหานคร มีคลองต้นตาลเป็นเส้นแบ่งเขต 
 ทิศตะวันออก ติดต่อกับเขตองค์การบริหารส่วนตำบลบางพลีใหญ่ (อำเภอบางพลี) มีคลองบางแก้วใหญ่เป็นเส้นแบ่งเขต 
 ทิศใต้ ติดต่อกับเขตเทศบาลตำบลเทพารักษ์และเขตเทศบาลตำบลบางเมือง (อำเภอเมืองสมุทรปราการ) มีคลองสำโรงเป็นเส้นแบ่งเขต
 ทิศตะวันตก ติดต่อกับเขตเทศบาลตำบลด่านสำโรง (อำเภอเมืองสมุทรปราการ) และกรุงเทพมหานคร มีคลองหนองกระทุ่มและคลองบางนา (สาหร่าย) เป็นเส้นแบ่งเขต

 หมู่บ้าน 
เทศบาลเมืองบางแก้วครอบคลุมพื้นที่ทั้งตำบลบางแก้วซึ่งแบ่งการปกครองออกเป็น 16 หมู่บ้าน ได้แก่
 หมู่ที่ 1 บ้านคลองกระทุ่ม
 หมู่ที่ 2 บ้านริมคลองสำโรง
 หมู่ที่ 3 บ้านหนามแดงหรือบ้านวัดหนามแดง
 หมู่ที่ 4 บ้านคลองรองปลัด
 หมู่ที่ 5 บ้านคลองบางแก้ว
 หมู่ที่ 6 บ้านคลองบางแก้ว
 หมู่ที่ 7 บ้านคลองบางแก้วหรือบ้านคลองหนองบัว
 หมู่ที่ 8 บ้านคลองหนองบัว
 หมู่ที่ 9 บ้านคลองหลวงแพ่ง
 หมู่ที่ 10 บ้านคลองอาจารย์เกตุ
 หมู่ที่ 11 บ้านคลองปลัดเปรียง
 หมู่ที่ 12 บ้านคลองปลัดเปรียง
 หมู่ที่ 13 บ้านคลองดอกไม้
 หมู่ที่ 14 บ้านเปรมฤทัย
 หมู่ที่ 15 บ้านเปรมฤทัย (ชอุ่ม เลิศนิมิต)
 หมู่ที่ 16 บ้านคลองกระทุ่ม

 ลำคลอง 

 คลองวัดสลุด
 คลองต้นตาล
 คลองสาหร่าย
 คลองบางนา
 คลองกระทุ่ม
 คลองหนามแดงเดชะ
 คลองปลัดเปรียง
 คลองหลวงแพ่ง
 คลองตัน
 คลองหนองบัว
 คลองบางแก้วใหญ่
 คลองสำโรง
# ประเทศคิวบาในโอลิมปิกเยาวชนฤดูร้อน 2018
ประเทศคิวบา เข้าร่วมแข่งขันกีฬาโอลิมปิกเยาวชนฤดูร้อน ครั้งที่ 3 ค.ศ. 2018 (พ.ศ. 2561) ที่กรุงบัวโนสไอเรส ประเทศอาร์เจนตินา ระหว่างวันที่ 6-18 ตุลาคม พ.ศ. 2561 คณะกรรมการโอลิมปิกแห่งชาติคิวบาเป็นผู้ทำหน้าที่ในการส่งนักกีฬาเข้าร่วมแข่งขันจำนวน 19 คน ใน 7 ชนิดกีฬา ผลการแข่งขันครั้งนี้ประเทศคิวบาได้รับเหรียญรางวัลแบ่งเป็น 4 เหรียญทอง 0 เหรียญเงิน และ 2 เหรียญทองแดง รวมทั้งหมด 6 เหรียญ

 นักกีฬาที่ได้รับเหรียญรางวัล

 เหรียญ นักกีฬา กีฬา รายการ วันที่   Lester Lescay  Athletics  Boys' long jump  15 ตุลาคม   Jordan Díaz  Athletics  Boys' triple jump  16 ตุลาคม   Melany Matheus  Athletics  Girls' discus throw  14 ตุลาคม   Milaimys de la Cari. Marín Potrille  Wrestling  Girls' freestyle −73kg  13 ตุลาคม   Alegna Osorio Mayarí  Athletics  Girls' hammer throw  15 ตุลาคม   Nahomys Acosta  Judo  Girls' 52 kg  8 ตุลาคม
 ดูเพิ่ม 
 ประเทศคิวบาในโอลิมปิก
 รายชื่อผู้เชิญธงชาติคิวบาในโอลิมปิกเยาวชน
 รายชื่อนักกีฬาคิวบาที่ได้รับเหรียญรางวัลโอลิมปิกเยาวชน
# ประเทศคาซัคสถานในโอลิมปิกเยาวชนฤดูร้อน 2018
ประเทศคาซัคสถาน เข้าร่วมแข่งขันกีฬาโอลิมปิกเยาวชนฤดูร้อน ครั้งที่ 3 ค.ศ. 2018 (พ.ศ. 2561) ที่กรุงบัวโนสไอเรส ประเทศอาร์เจนตินา ระหว่างวันที่ 6-18 ตุลาคม พ.ศ. 2561 คณะกรรมการโอลิมปิกแห่งชาติคาซัคสถานเป็นผู้ทำหน้าที่ในการส่งนักกีฬาเข้าร่วมแข่งขันจำนวน 58 คน ใน 20 ชนิดกีฬา ผลการแข่งขันครั้งนี้ประเทศคาซัคสถานได้รับเหรียญรางวัลแบ่งเป็น 4 เหรียญทอง 3 เหรียญเงิน และ 3 เหรียญทองแดง รวมทั้งหมด 10 เหรียญ

 นักกีฬาที่เข้าร่วม 

กีฬาชายหญิงรวมArchery 1  1  2Athletics 4  1  5Badminton 0  1  1Basketball 0  4  4Boxing 2  3  5Canoeing 2  2  4Cycling 2  2  4Diving 1  0  1Fencing 1  0  1Gymnastics 3  2  5Judo 1  1  2Karate 0  1  1Modern Pentathlon 1  1  2Rugby Sevens 11  0  11Shooting 0  1  1Swimming 2  2  4Taekwondo 2  0  2Tennis 0  1  1Triathlon 0  1  1Wrestling 1  0  1 รวม  34  24  58
# ประเทศโคลอมเบียในโอลิมปิกเยาวชนฤดูร้อน 2018
ประเทศโคลอมเบีย เข้าร่วมแข่งขันกีฬาโอลิมปิกเยาวชนฤดูร้อน ครั้งที่ 3 ค.ศ. 2018 (พ.ศ. 2561) ที่กรุงบัวโนสไอเรส ประเทศอาร์เจนตินา ระหว่างวันที่ 6-18 ตุลาคม พ.ศ. 2561 คณะกรรมการโอลิมปิกแห่งชาติโคลอมเบียเป็นผู้ทำหน้าที่ในการส่งนักกีฬาเข้าร่วมแข่งขันจำนวน 53 คน ใน 15 ชนิดกีฬา ผลการแข่งขันครั้งนี้ประเทศโคลอมเบียได้รับเหรียญรางวัลแบ่งเป็น 4 เหรียญทอง 3 เหรียญเงิน และ 3 เหรียญทองแดง รวมทั้งหมด 10 เหรียญ

 นักกีฬาที่ได้รับเหรียญรางวัล

 เหรียญ นักกีฬา กีฬา รายการ วันที่   Jhony Angulo  Roller speed skating  Boys' combined     Gabriela Rueda  Roller speed skating  Girls' combined     Daniel Restrepo  Diving  Boys' 3m springboard     Valeria Cabezas Caracas  Athletics  Girls' 400 metre hurdles     Daniel Restrepo  Diving  Mixed team     Yineth Milena Santoya Ortiz  Weightlifting  Girls' 48 kg     Kely Valentina Junkar Acero  Weightlifting  Girls' 53 kg     Juan Montealegre  Judo  Mixed team     María Camila Osorio SerranoNicolás Mejía  Tennis  Mixed doubles     Gabriela Bolle CarrilloJuan Camilo Ramirez Valencia  Cycling  Mixed BMX racing     Estiven Jose Villar Manjarrés  Weightlifting  Boys' 62 kg     María Camila Osorio Serrano  Tennis  Girls' singles
# เครซีมังกีสตูดิโอส์
เครซีมังกีสตูดิโอส์  เป็นสตูดิโอพัฒนาวิดีโอเกมอิสระ ซึ่งก่อตั้งขึ้นใน ค.ศ. 2010 เครซีมังกีสตูดิโอส์ตั้งอยู่ที่คอนติช ประเทศเบลเยียม

 ประวัติ 
เครซีมังกีสตูดิโอส์ได้รับการก่อตั้งขึ้นใน ค.ศ. 2010 โดยสตีเฟน เฟอบีก และมาร์แตน โฮลต์กัมป์ หลังจากพวกเขาพบกันที่การประชุมเกม พวกเขาร่วมมือกันพัฒนาเกม 'เอมไพร์: เดอะเด็คบิลดิงสแตรทอิจีเกม' ด้วยทรัพยากรที่จำกัด พวกเขาสร้างเกมเอมไพร์ และเปิดตัวบนไอโอเอสกับแอนดรอยด์ ใน ค.ศ. 2014 ทีมงานเริ่มทำงานกับกันส์, กอร์ & กันโนลี และเปิดตัวเกมนี้ในระบบสตีม, เอกซ์บอกซ์วัน, เพลย์สเตชัน 4 และนินเท็นโด สวิตช์ ใน ค.ศ. 2015 หลังจากประสบความสำเร็จในการเปิดตัว พวกเขายังคงทำงานในภาคต่อของเกมดังกล่าวและได้เปิดตัวกันส์, กอร์ & กันโนลี 2 ใน ค.ศ. 2018 บนแพลตฟอร์มเดียวกัน ทีมงานแยกย้ายกันไปใน ค.ศ. 2018 และส่วนใหญ่ย้ายไปอยู่ที่ที่ตั้งสำนักงานแห่งใหม่ในกีล ประเทศเบลเยียม เพื่อเริ่มต้นใหม่ พวกเขาร่วมทีมกับวอร์เคฟใน ค.ศ. 2018 เพิ่อพัฒนาเกมวางแผนแบบเรียลไทม์อย่างวอร์ปาร์ตี ที่วางจำหน่ายบนสตีม, เอกซ์บอกซ์วัน, เพลย์สเตชัน 4, นินเท็นโด สวิตช์ ใน ค.ศ. 2019 ส่วนใน ค.ศ. 2020 บริษัทได้เปิดตัวเกมหาของที่มีชื่อว่า 'ฮิดเดนธรูไทม์'

 เกม 
 เอมไพร์: เดอะเด็คบิลดิงสแตรทอิจีเกม (ค.ศ. 2013 ในไอโอเอส)
 กันส์, กอร์ & กันโนลี: เปิดตัว: 30 เมษายน ค.ศ. 2015 ในสตีม
 กันส์, กอร์ & กันโนลี 2
 วอร์ปาร์ตี
 ฮิดเดนธรูไทม์
# โทกูงาวะ มิตสึโตโมะ
โทกูงาวะ มิตสึโตโมะ (31 สิงหาคม 2168-26 พฤศจิกายน 2243) คือ ไดเมียว ของ แคว้นศักดินาโอวาริ ในช่วงต้น ยุคเอโดะ ในญี่ปุ่น.

 ประวัติ 
โทกูงาวะ มิตสึโตโมะ คือบุตรชายคนโตของไดเมียวคนแรกของ แคว้นศักดินาโอวาริ โทะกุงะวะ โยะชินะโอะ ที่เกิดจากอนุภรรยา. โดย โทกูงาวะ อิเอมิตสึ โชกุนคนที่ 3 ของ รัฐบาลเอโดะ ได้ดำเนินการจัด งานฉลองการเจริญวัย หรือ เก็มปูกุ ให้กับเขาเมื่อวันที่ 3 พฤษภาคม พ.ศ. 2173 และเขาได้รับนามใหม่ว่า "มิตสึโยชิ" โดยตัวอักษร คันจิ คำว่ามิตสึเป็นตัวเดียวกันกับของโชกุนอิเอมิตสึแสดงถึงความโปรดปรานที่มีต่อเขาต่อไปในภายภาคหน้าเพราะภรรยาเอกของเขา, ชิโยฮิเมะ ต่อมาคือ เรเซ็งอิง คือบุตรสาวของโชกุนอิเอมิตสึ. เขามีชื่อในวัยเด็กว่า "โกโรตะ" (五郎太).

เมื่อบิดาของเขาถึงแก่กรรมในวันที่ 28 มิถุนายน พ.ศ. 2193 เขากลายเป็นไดเมียวคนที่ 2 ของแคว้นศักดินาโอวาริ, พร้อมกับรับพระราชทานยศขุนนางชั้นรองขั้น 3. เขาดำเนินการก่อสร้างสุสานประจำตระกูลที่วัดเค็นชูจนแล้วเสร็จในปีถัดมา, และได้เลื่อนขึ้นเป็นขุนนางชั้นเอกขั้น 3 และตำแหน่ง ชูนะงง เมื่อวันที่ 12 สิงหาคม พ.ศ. 2196.

กระทั่งวันที่ 1 พฤศจิกายน พ.ศ. 2214, เขาเปลี่ยนนามของตัวเองเป็น "มิตสึโตโมะ". ต่อมาในวันที่ 4 พฤษภาคม พ.ศ. 2233 เขาได้รับพระราชทานตำแหน่ง ไดนะงง และสัปดาห์ต่อมาได้รับพระราชทานยศขุนนางขั้น 2. จากนั้นในวันที่ 25 เมษายน พ.ศ. 2236 เขาเกษียณตัวเองอย่างเป็นทางการ, สละตำแหน่งหน้าที่ทางราชการและในฐานะผู้นำตระกูลให้กับบุตรชายคนโต โทกูงาวะ สึนานาริ. อย่างไรก็ตามถึงแม้เขาจะเกษียณตัวเองไปแล้วแต่ยังคงกุมอำนาจทางการเมืองภายใต้ชื่อของบุตรชายจนกระทั่งการถึงแก่กรรมของบุตรชายของเขาในวันที่ 1 กรกฎาคม พ.ศ. 2242 ในยุคนี้เขาย้ายมาพำนักอยู่ที่ โอโซเนะชิโมยะชิกิ ซึ่งอยู่ในอาณาบริเวณเดียวกันกับ ปราสาทนาโงยะ

ด้านชีวิตครอบครัวมิตสึโตโมะมีภรรยาทั้งสิ้น 11 คน (ภรรยาเอก 1 อนุภรรยา 10) และมีบุตรทั้งสิ้น 17 คน (บุตรชาย 11 บุตรสาว 6) ก่อนจะถึงแก่กรรมเมื่อวันที่ 26 พฤศจิกายน พ.ศ. 2243 ขณะมีอายุได้ 75 ปี
# ลิลเลียน กิช
ลิลเลียน ไดแอนา กิช (14 ตุลาคม ค.ศ. 1893−27 กุมภาพันธ์ ค.ศ. 1993) เป็นนักแสดงรุ่นบุกเบิก ทั้งละครเวทีและภาพยนตร์ และยังเป็นผู้กำกับและนักเขียน เธอมีผลงานการแสดงภาพยนตร์ยาวนานร่วม 75 ปี ตั้งแต่หนังสั้นเงียบ ปี 1912 ถึงปี 1987 กิชได้รับขนานนามว่า "สตรีหมายเลขหนึ่งแห่งวงการภาพยนตร์อเมริกัน" และได้รับยกย่องในฐานะผู้ริเริ่มวางพื้นฐานเทคนิคการแสดงภาพยนตร์

กิชเป็นนักแสดงภาพยนตร์ที่โดดเด่นในช่วงปี 1912 จนถึงคริสต์ทศวรรษ 1920 มีผลงานการแสดงภาพยนตร์ส่วนใหญ่ในการกำกับของ ดี. ดับเบิลยู. กริฟฟิท รวมถึงได้แสดงนำในภาพยนตร์ทำรายได้สูงสุดในยุคหนังเงียบเรื่อง The Birth of a Nation (1915) จนยุคภาพยนตร์เสียงเข้ามา เธอหันแสดงละครเวที และมีผลงานแสดงาพยนตร์บ้าง เช่นในบทบาทภาพยนตร์ตะวันตกที่มีการโต้เถียง เรื่อง Duel in the Sun (1946) และภาพยนตร์ระทึกขวัญรูปแบบไม่ใช่ธรรมเนียมนิยมเรื่อง The Night of the Hunter (1955) ในบั้นปลายชีวิต กิชมีบทบาทการสนับสนุนการอนุรักษ์ภาพยนตร์เงียบ
# ถั่วดาวอินคา
ถั่วดาวอินคา, ถั่วอินคา หรือ ซาจาอินจี  เป็นพืชหลายปีชนิดหนึ่งในวงศ์ยางพารา (ไม่ใช่วงศ์ถั่ว) ลำต้นมีความสูงได้ถึงประมาณ 2 เมตร ใบเป็นรูปหัวใจ มีขนเล็ก ๆ บนใบ ฝักเป็นรูปดาวมี 4–7 แฉก สีเขียว เมื่อแก่จัดจะเปลี่ยนเป็นสีน้ำตาลเข้ม ถั่วดาวอินคามีถิ่นกำเนิดในเขตร้อนของทวีปอเมริกาใต้ (โบลิเวีย เปรู เอกวาดอร์ โคลอมเบีย เวเนซุเอลา ซูรินาม และภาคตะวันตกเฉียงเหนือของบราซิล) รวมทั้งในพื้นที่บางส่วนของหมู่เกาะวินด์เวิร์ดในภูมิภาคแคริบเบียนKew World Checklist of Selected Plant Families ชนพื้นเมืองในป่าดิบชื้นแอมะซอนในเปรูรู้จักการเพาะปลูกพืชชนิดนี้มาช้านาน ปัจจุบันมีการเพาะปลูกเชิงพาณิชย์ในเอเชียตะวันออกเฉียงใต้โดยเฉพาะอย่างยิ่งในไทย

เมล็ดถั่วดาวอินคามีปริมาณโปรตีนและน้ำมันสูง (ร้อยละ 27 และร้อยละ 35–60 ตามลำดับ) น้ำมันจากเมล็ดอุดมไปด้วยกรดไขมันจำเป็นอย่างกรดลิโนเลนิกในกลุ่มโอเมกา 3 (ร้อยละ 45–53 ของปริมาณไขมันทั้งหมด) และกรดลิโนเลอิกในกลุ่มโอเมกา-6 (ร้อยละ 34–39 ของปริมาณไขมันทั้งหมด) และกรดไขมันไม่จำเป็นในกลุ่มโอเมกา-9 (ร้อยละ 6–10 ของปริมาณไขมันทั้งหมด) แม้ว่าเมล็ดสดและใบสดของถั่วดาวอินคาจะมีสารชีวพิษ แต่เมื่อผ่านกระบวนการให้ความร้อนก็จะปลอดภัยสำหรับการบริโภค โดยเมล็ดที่คั่วแล้วอาจนำมาบริโภคเป็นของขบเคี้ยวอย่างถั่วทั่วไป ส่วนใบที่คั่วแล้วอาจนำมาเคี้ยวหรือชงเป็นเครื่องดื่ม
# ประเทศอินเดียในโอลิมปิกเยาวชนฤดูร้อน 2018
ประเทศอินเดีย เข้าร่วมแข่งขันกีฬาโอลิมปิกเยาวชนฤดูร้อน ครั้งที่ 3 ค.ศ. 2018 (พ.ศ. 2561) ที่กรุงบัวโนสไอเรส ประเทศอาร์เจนตินา ระหว่างวันที่ 6-18 ตุลาคม พ.ศ. 2561 คณะกรรมการโอลิมปิกแห่งชาติอินเดียเป็นผู้ทำหน้าที่ในการส่งนักกีฬาเข้าร่วมแข่งขันจำนวน 46 คน ใน 13 ชนิดกีฬา ผลการแข่งขันครั้งนี้ประเทศอินเดียได้รับเหรียญรางวัลแบ่งเป็น 3 เหรียญทอง 9 เหรียญเงิน และ 1 เหรียญทองแดง รวมทั้งหมด 13 เหรียญ

 นักกีฬาที่ได้รับเหรียญรางวัล

 เหรียญ นักกีฬา กีฬา รายการ วันที่   Jeremy Lalrinnunga  Weightlifting  Boys' 62 kg     Manu Bhaker  Shooting  Girls' 10 metre air pistol     Saurabh Chaudhary  Shooting  Boys' 10 metre air pistol     Lakshya Sen  Badminton  Mixed team     Tushar Mane  Shooting  Boys' 10 metre air rifle     Tababi Devi  Judo  Girls' 44 kg     Mehuli Ghosh  Shooting  Girls' 10 metre air rifle     Tababi Devi  Judo  Mixed team     Manu Bhaker  Shooting  Mixed 10 metre air pistol     Lakshya Sen  Badminton  Boys' singles     Simran Kaur  Wrestling  Girl's freestyle 43 kg  India men's national field hockey teamField hockeyBoys' tournamentIndia women's national field hockey teamField hockeyGirls' tournament   Suraj Panwar  Athletics  Boys' 5 km walk     Akash Malik  Archery  Boys' individual     Praveen Chitravel  Athletics  Boys' triple jump
# กูนี่ส์ ขุมทรัพย์ดำดิน
กูนี่ส์ ขุมทรัพย์ดำดิน  เป็นภาพยนตร์สัญชาติอเมริกัน แนวผจญภัยและตลก ร่วมสร้างและกำกับโดย ริชาร์ด ดอนเนอร์ จากบทภาพยนตร์ของคริส โคลัมบัส สร้างจากเนื้อเรื่องของผู้อำนวยการสร้าง สตีเวน สปีลเบิร์ก มีเนื้อเรื่องเกี่ยวกับกลุ่มเด็กที่อาศัยอยู่ที่ "กูนดอกส์" ย่านหนึ่งในอัสตอเรีย เด็กกลุ่มนี้พยายามหาหนทางไม่ให้บ้านพวกเขาถูกยึด จนพวกเขาได้ค้นพบแผนที่สมบัติ ที่ได้นำพวกเขาผจญภัยเพื่อค้นหาสมบัติของวันอายด์วิลลี ผู้เป็นโจรสลัดในตำนานในศตวรรษที่ 17 ในการผจญภัยก็ถูกตามล่าจากครอบครัวเหล่าร้ายที่ต้องการสมบัติเช่นกัน

ภาพยนตร์สร้างโดยบริษัทแอมบลินเอนเตอร์เทนเมนต์ของสปีลเบิร์กและวอร์เนอร์บราเธอส์ ออกฉายตามโรงภาพยนตร์เมื่อวันที่ 7 มิถุนายน ค.ศ. 1985 ในสหรัฐ ภาพยนตร์ทำรายได้ 124 ล้านเหรียญสหรัฐ จากทุนสร้าง 19 ล้านเหรียญสหรัฐ และถือได้ว่าเป็นภาพยนตร์เกินวิสัย ในปี 2017 ภาพยนตร์ได้รับเลือกให้เก็บไว้ที่หอทะเบียนภาพยนตร์แห่งชาติโดยหอสมุดรัฐสภา
# ฌอร์ฌึ ซังไปยู
ฌอร์ฌึ ฟือร์นังดู บลังกู ดึ ซังไปยู  เป็นนักกฎหมายและนักการเมืองชาวโปรตุเกส อดีตประธานาธิบดีคนที่ 18 ของโปรตุเกสในช่วง ค.ศ. 1996 ถึง 2006
# กัวลาดูงุน
กัวลาดูงุน  เป็นทั้งมูกิมและเมืองหลวงของอำเภอดูงุน, รัฐตรังกานู, ประเทศมาเลเซียโดยตั้งอยู่บนเส้นทางระหว่าง ตันจุงจารา กับปากา
# สุปัน พูลพัฒน์
สุปัน พูลพัฒน์ (26 กรกฎาคม พ.ศ. 2456 – 28 มกราคม พ.ศ. 2517) อดีตรองประธานสภาผู้แทนราษฎร คนที่หนึ่ง อดีตสมาชิกสภาผู้แทนราษฎรจังหวัดกาฬสินธุ์ 3 สมัย และอดีตกรรมการอำนวยการพรรคอิสระ

 ประวัติ 
สุปัน เกิดเมื่อวันที่ 26 กรกฎาคม พ.ศ. 2456 ที่ตำบลกาฬสินธุ์ อำเภอเมืองกาฬสินธุ์ จังหวัดกาฬสินธุ์ เป็นบุตรของนายมั่น นางบัง พูลพัฒน์ มีพี่น้อง 2 คน ด้านครอบครัวสมรสกับนางยุ่น พูลพัฒน์ (สกุลเดิม: ศรีบุญลือ) มีบุตร 6 คน

สำเร็จการศึกษาระดับชั้นมัธยมศึกษา จากโรงเรียนกาฬสินธุ์พิทยาสรรพ์ ต่อมาเข้าเรียนที่มหาวิทยาลัยธรรมศาสตร์และการเมือง จนจบประโยคครูพิเศษมูล (พ.) และปริญญาตรีธรรมศาสตรบัณฑิต (ธ.บ.) ในปี พ.ศ. 2485หนังสือพระราชทานเพลิงศพ นายสุปัน พูลพัฒน์ วัดเทพศิรินทราวาส วันจันทร์ที่ 13 พฤษภาคม 2517 เข้าถึงจาก 

 การทำงาน 
สุปัน เริ่มรับราชการเป็นข้าราชการครูชั้นจัตวา ที่จังหวัดกาฬสินธุ์ เมื่อปี พ.ศ. 2472 ต่อมาในปี พ.ศ. 2474 ได้เปลี่ยนมาเป็นสารวัตรชั้นจัตวา อำเภอกมลาไสย และเป็นเสมียนมหาดไทยในเวลาต่อมา กระทั่งในปี พ.ศ. 2480 จึงกลับไปเป็นครูที่โรงเรียนกาฬสินธุ์พิทยาสรรพ์อีกครั้ง

ในปี พ.ศ. 2484 เขาได้โอนไปรับราชการเป็นรองจ่าศาลแพ่ง ที่จังหวัดมหาสารคาม จนกระทั่งในปี พ.ศ. 2491 ได้ดำรงตำแหน่งผู้พิพากษาศาลอาญา และลาออกจากราชการในปี พ.ศ. 2495 เพื่อลงสมัครรับเลือกตั้ง ส.ส.

สุปัน ได้รับเลือกตั้งเป็นสมาชิกสภาผู้แทนราษฏรจังหวัดกาฬสินธุ์ครั้งแรกใน การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2495 และอีกครั้งในการเลือกตั้งสมาชิกสภาผู้แทนราษฎรไทยเป็นการทั่วไป ธันวาคม พ.ศ. 2500 ต่อมาเมื่อพ้นจากการเป็น ส.ส. เหตุเพราะมีการยกเลิกรัฐธรรมนูญในปี พ.ศ. 2501 เขาจึงกลับเข้ารับราชการเป็นผู้พิพากษาประจำกระทรวง

เขาลาออกจากราชการอีกครั้ง เพื่อสมัคร ส.ส. ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2512 สังกัดพรรคอิสระ ซึ่งเขาร่วมจัดตั้งและเป็นกรรมการอำนวยการพรรค เมื่อปี พ.ศ. 2511ประกาศกระทรวงมหาดไทย เรื่อง จดทะเบียนพรรคการเมือง

นอกจากนี้ สุปันได้รับเลือกเป็นรองประธานสภาผู้แทนราษฎร คนที่ 1 ในสภาผู้แทนราษฎรไทย ชุดที่ 10 เมื่อ พ.ศ. 2512 - 2514 และได้รับแต่งตั้งเป็นหัวหน้าคณะผู้แทนไทย ในการไปเจรจาเชื่อมสัมพันธ์ไมตรีกับประเทศกัมพูชา
 สมาชิกสภาผู้แทนราษฎร 
สุปัน พูลพัฒน์ ได้รับการเลือกตั้งเป็นสมาชิกสภาผู้แทนราษฎรทั้งหมด 3 สมัย คือ
 การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2495 จังหวัดกาฬสินธุ์ 
 การเลือกตั้งสมาชิกสภาผู้แทนราษฎรไทยเป็นการทั่วไป ธันวาคม พ.ศ. 2500 จังหวัดกาฬสินธุ์ ไม่สังกัดพรคการเมืองประกาศกระทรวงมหาดไทย เรื่อง ผลการเลือกตั้งสมาชิกสภาผู้แทนราษฎรทั่วไป พ.ศ. ๒๕๐๐ ครั้งที่ ๒
 การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2512 จังหวัดกาฬสินธุ์ สังกัดพรรคอิสระ (พ.ศ. 2512)

 ถึงแก่อนิจกรรม 
ในระหว่างที่ดำรงตำแหน่งรองประธานสภาผู้แทนราษฎร นายสุปัน จะใช้เวลาในการแต่งตำราเกี่ยวกับกฎหมาย จนกระทั่งเริ่มป่วยด้วยโรคหัวใจ และเข้ารับการรักษาตัวตั้งแต่ปี พ.ศ. 2513 จนกระทั่วถึงแก่กรรม ในวันที่ 28 มกราคม พ.ศ. 2517 มีพิธีพระราชทานเพลิงเมื่อวันที่ 13 พฤษภาคม พ.ศ. 2517 ณ วัดเทพศิรินทราวาสราชวรวิหาร

 เครื่องราชอิสริยาภรณ์ 
ราชกิจจานุเบกษา, แจ้งความสำนักนายกรัฐมนตรี เรื่อง พระราชทานเครื่องราชอิสริยาภรณ์, เล่ม ๘๖ ตอนที่ ๑๑๘ ง ฉบับพิเศษ หน้า ๒๗, ๓๑ ธันวาคม ๒๕๑๒
ราชกิจจานุเบกษา, แจ้งความสำนักคณะรัฐมนตรี เรื่อง พระราชทานเครื่องราชอิสริยาภรณ์, เล่ม ๗๒ ตอนที่ ๙๙ ง ฉบับพิเศษ หน้า ๔๓๐, ๒๙ ธันวาคม ๒๔๙๘
# เปดรู ปาซุช กูเอลยู
เปดรู มานูแวล มาแมดึ ปาซุช กูเอลยู  เป็นนักการเมืองและอาจารย์มหาวิทยาลัยชาวโปรตุเกสซึ่งเป็นนายกรัฐมนตรีคนที่ 118 ของโปรตุเกส อยู่ในตำแหน่งระหว่าง ค.ศ. 2011–2015
# มะมาลิกันนาร
มะมาลิกันนาร (Mamalik Al-Nar) เป็นรายการโทรทัศน์แนวละครอิงประวัติศาสตร์ในโลกอาหรับที่กล่าวถึงการครองราชของสุลต่านเซลิมที่ 1แห่งจักรวรรดิออตโตมันและตูมัน เบย์ที่ 2 แห่งรัฐสุลต่านมัมลูก สร้างโดยมุฮัมเหม็ด อับดุลมาลิก และกำกับโดยปีเตอร์ เวบเบอร์ ผู้กำกับชาวอังกฤษ

ซีรีส์ทั้งหมด 14 ตอนที่ผลิตโดยจีโนมีเดียด้วยทุน 40 ล้านดอลลาร์สหรัฐ ออกทุนและสนับสนุนโดยสหรัฐอาหรับเอมิเรตส์และซาอุดีอาระเบีย โดยถ่ายทำที่ตูนีเซีย และฉายบนช่อง MBC ในวันที่ 17 พฤศจิกายน ค.ศ. 2019

ซีซันที่สองอยู่ในระหว่างการดำเนินการ

 ภาพรวม 
ซีรีส์นี้จัดขึ้นในพื้นที่ของอียิปต์, ซีเรีย และจักรวรรดิออตโตมันในช่วงศตวรรษที่ 15 ถึง 16 โดยกล่าวถึงการแข่งขันระหว่างมัมลูกกับออตโตมันเหนือพื้นที่ตะวันออกกลาง ผ่านการครองราชของสองตัวละครหลัก คือตูมัน เบย์ที่ 2 สุลต่านองค์สุดท้ายแห่งรัฐสุลต่านมัมลูกในไคโร กับสุลต่านเซลิมที่ 1 แห่งอิสตันบูล

 บทแสดง 

 ราฟิก อะลี อะฮ์มัด, สุลต่านเมห์เหม็ดผู้พิชิต
 อับดุลโมเนม อามัยรีย์, สุลต่านบาเยซิดที่ 2
 ระชีด อัสซัฟ, อัลอัชร็อฟ กอนศูฮ์ อัลฆูรี
 นาดีเน ตะฮ์ซีร เบก, กึลบาฮาร์ ฮาตุน
 คาลิด เอลนะบะวีย์, ตูมัน เบย์ที่ 2
 มะฮ์มูด นัสร์, สุลต่านเซลิมที่ 1
 ฮาละฮ์ เราะญับ, อัยเช ฮาตุน
 โกซัย อัชโชฟี, สุลัยมานผู้เกรียงไกร
 โซฮีร เบน อะมารา, ฮัฟซา สุลต่าน
 อะลา อัซซุอาบี, เชฮ์ซาเด อะฮ์เม็ด
 ราเมซ อัลอัสวัด, ฮาดึม ซีนาน ปาชา
 ยาเมน ฟะยูมีย์, สุลต่าน เซม
 เนดัล เนญีม, ฮายึร เบย์
 ชาดี ซะฟดี, ยูนุส ปาชา
 ซะอัด มีนะฮ์, ญานบิรดี อัลเฆาะซาลี
 ฟารัซดัก ดยูบ, เชฮ์ซาเด โกรกุต
 ญะวัด อัชชาเกิรชี

 คำวิจารณ์ 
มีหลายความคิดเห็นทางฝั่งตุรกีหลังจากฉายละครนี้ว่า เป็นการคุกคามและมีเนื้อหาที่ต่อต้านออตโตมัน เนื่องจากสถานการณ์ความตึงเครียดระหว่างตุรกีต่อซาอุดีอาระเบียกับสหรัฐอาหรับเอมิเรตส์ในปัจจุบัน
# บุญธรรม ชุมดวง
บุญธรรม ชุมดวง (29 ตุลาคม พ.ศ. 2469 – 10 พฤศจิกายน พ.ศ. 2528) เจ้าของสัมปทานป่าไม้ภาคเหนือปิดฉากชีวิตมือปราบ "สล้าง บุนนาค" เหรียญตราและบาดแผลhttp://www.bangkokbiznews.com/news/detail/793716 อดีตสมาชิกวุฒิสภา และอดีตสมาชิกสภาผู้แทนราษฎรจังหวัดสุโขทัย 4 สมัย อดีตเลขาธิการพรรคอิสระ

 ประวัติ 
บุญธรรม ชุมดวง เกิดเมื่อวันที่ 29 ตุลาคม พ.ศ. 2469 ที่บ้านพระปรางค์ ตำบลศรีสัชนาลัย อำเภอศรีสัชนาลัย จังหวัดสุโขทัย เป็นบุตรนายหลู่ และนางจันทร์เป็ง ชุมดวง สมรสกับ นาง วิเวียน ชุมดวง มีบุตร-ธิดา รวม 4 คน คือ
 สุพรรณวดี บุนนาค (สมรสกับ พล.ต.อ.สล้าง บุนนาค อดีตรองอธิบดีกรมตำรวจ และสมาชิวุฒิสภา)
 ทิวาสุข ชุมดวง
 ราตรีสุข ปุณฑริก
 อารยะ ชุมดวง อดีต ส.ส.สุโขทัย

บุญธรรม ชุมดวง ถึงแก่อนิจกรรมด้วยโรคมะเร็งปอด เมื่อวันที่ 10 พฤศจิกายน พ.ศ. 2528 สิริอายุรวม 59 ปี

 การศึกษา 
เมื่อประมาณปี พ.ศ. 2475 กำนันหลู่ ชุมดวง ได้ย้ายครอบครัวไปอยู่ที่อำเภอทุ่งเสลี่ยม จังหวัดสุโขทัย เพื่อประกอบกิจการสัมปทานป่าไม้ และบุญธรรม ชุมดวง ก็ได้เรียนหนังสือชั้นประถมที่วัดกลางดง จนจบชั้นประถมปีที่ 4 ในปี พ.ศ. 2480 และได้เข้าเรียนต่อที่โรงเรียนสวรรควิทยา จังหวัดสุโขทัย จนกระทั่งมัธยมปีที่ 3 จากนั้นไปเรียนต่อที่โรงเรียนปรินส์รอยแยลส์วิทยาลัย จังหวัดเชียงใหม่ เมื่อจบการศึกษาจึงได้กลับมาช่วยธุรกิจของครอบครัวบุญธรรม ชุมดวง โรงพิมพ์วิคตอรี่เพาเวอร์พอยท์

 การทำงาน 
บุญธรรม ชุมดวง ได้ทำงานช่วยเหลือกิจการของครอบครัว คือ การเป็นตัวแทนบริษัท หลุยซ์ ที เลียวโนเวนส์ (Lois T. Leonowens) ซึ่งได้รับสัมปทานทำป่าไม้สักในภาคเหนือจากรัฐบาลไทย ทำการตัดชักลากไม้สักแทนในเขต 2 จังหวัด คือ สุโขทัยและลำปาง รวมถึงกิจการโรงบ่มใบยาสูบ ที่อำเภอแม่พริก อำเภอห้างฉัตร และอำเภอเมืองลำปาง จังหวัดลำปาง

บุญธรรม ชุมดวง ดำเนินกิจการของตัวเองโดยได้รับแต่งตั้งเป็นผู้รับเหมาทำป่าไม้สักจากองค์การอุตสาหกรรมป่าไม้ มีกิจการกว้างขวางบริเวณจังหวัดลำปาง จังหวัดสุโขทัย และจังหวัดพิษณุโลก

บุญธรรม เริ่มทำงานการเมืองโดยการลงสมัครรับเลือกตั้ง ส.ส. ในการเลือกตั้งสมาชิกสภาผู้แทนราษฎรไทยเป็นการทั่วไป กุมภาพันธ์ พ.ศ. 2500 สังกัดพรรคเสรีมนังคศิลา และการเลือกตั้งสมาชิกสภาผู้แทนราษฎรไทยเป็นการทั่วไป ธันวาคม พ.ศ. 2500 โดยไม่สังกัดพรรคการเมือง

ในปี พ.ศ. 2512 เขาร่วมกับ โกศล ไกรฤกษ์ บุญเลิศ ชินวัตร และ สมพงษ์ อยู่หุ่น ก่อตั้งพรรคอิสระ ขึ้นโดยเขารับตำแหน่งเป็นเลขาธิการพรรคประกาศกระทรวงมหาดไทย เรื่อง จดทะเบียนพรรคการเมือง และนำสมาชิกลงสมัครรับเลือกตั้งในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2512 ได้ ส.ส. จำนวน 17 ที่นั่ง และเขาก็ได้รับเลือกตั้งเป็น ส.ส.สุโขทัย เป็นสมัยที่ 3 เช่นเดียวกัน

หลังเกตุการณ์ 14 ตุลา บุญธรรมได้ย้ายเข้าสังกัดพรรคชาติไทย ของประมาณ อดิเรกสาร แต่ไม่ได้รับเลือกตั้งในการเลือกตั้ง พ.ศ. 2518แค่เฉียด 6 ตุลา?  ส่องชีวิต “สล้าง” เติบใหญ่ใต้เงา “ขวาจัด" ต่อมาเขาได้รับแต่งตั้งเป็นเลขานุการรัฐมนตรีว่าการกระทรวงมหาดไทย (บุญเท่ง ทองสวัสดิ์) และในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2519 เขาได้รับเลือกตั้งเป็นสมัยที่ 4

 เครื่องราชอิสริยาภรณ์ 
ราชกิจจานุเบกษา, แจ้งความสำนักนายกรัฐมนตรี เรื่อง พระราชทานเครื่องราชอิสริยาภรณ์ , เล่ม ๑๐๓ ตอนที่ ๗ ง หน้า ๑๓๙, ๑๔ มกราคม ๒๕๒๙
ราชกิจจานุเบกษา, แจ้งความสำนักนายกรัฐมนตรี เรื่อง พระราชทานเครื่องราชอิสริยาภรณ์ , เล่ม ๑๐๐ ตอนที่ ๒๐๗ ง ฉบับพิเศษ หน้า ๓๘๐๓, ๓๑ ธันวาคม ๒๕๒๖
# อิงวาร์ คัมปรัด
เฟโอดอร์ อิงวาร์ คัมปรัด  เกิดเมื่อวันที่ 30 มีนาคม ค.ศ. 1926 เป็นนักธุรกิจชาวสวีเดน ผู้ก่อตั้งอิเกีย บริษัทผู้ผลิตเฟอร์นิเจอร์รายใหญ่ ประสบความสำเร็จจนมีมูลค่าทรัพย์สินสูงถึง 58.7 พันล้านดอลลาร์สหรัฐในเดือนมกราคม ค.ศ. 2018 เมื่อเขาเสียชีวิตลง